Tillykke Yousee, i er hermed ejeren er verdens længste anmeldelse på Trustpilot. Jeg håber i vil printe den ud og hænge på jeres kontorer rundt i landet. 

Jeg er desværre den “heldige” ejer af Yousee bredbånd, tv og telefoni.
D. 29/04-16 flyttede jeg til Sydhavn i et nyt opbygget lejlighedskompleks.
Jeg tænker at jeg vil bestille Yousee, for det har jeg haft på mine tidligere adresser, og det har fungeret upåklageligt!
Jeg ringer til jeres kundeservice D. 10/04-16 for at bestille internet, så det er klart til når vi flytter ind. 
Her får jeg en yderst venlig sælger i røret, og jeg fortæller at jeg vil benytte mig af jeres 300/50mbit internet til tilbudsprisen 219 de første 3 måneder, med gratis oprettelse. Kommunikationen er fantastisk, men da vi når til min adresse er han nødt til at hente en leder, for min adresse findes simpelthen ikke i deres system. Jeg tænker, fair nok.. adressen er jo ikke "færdig" endnu.. den er nok først tilgængelig efter indflytning. 
Sælger lover at ringe tilbage til mig dagen efter, da han ikke kunne gøre så meget mere herfra.

11/04-16
Sælger ringer mig op, og forklarer at der ikke er noget anlæg ude ved min adresse lige nu.
Jeg spørger: "Hvordan får i så selv net ude på jeres hovedkontor i Sydhavn, du er med på at min adresse er nabo med denne bygning ikke?" 
Han kunne sagtens se at det lød da helt mærkeligt, men det var nu engang hvad hans system fortalte. Han spørger om han må ringe mig op igen når han havde noget ny information. Det gav jeg selvfølgelig mit sammentykke på. 

01/05-16
Vi er flyttet ind, men hårdt præget af at vi ikke kan komme på nettet. Vi bor i en betonbygning med termoruder og der er absolut ingen dækning hos Telia. Mine 2 roomates kan få et svagt strejf af forbindelse med 3 og onfone, men ikke nok til at lave internetdeling til en computer.
Jeg vælger derfor at ringe til Yousee igen for at bestille internet.
IGEN får jeg en kanon sød sælger i røret, som tilbyder mig en fantastisk pakke med internet, tv og bredbånd. Jeg siger jeg ikke er interesseret i TV, men at resten lyder perfekt. Nu går der så sælger i den, og han siger at jeg kun slipper for oprettelsesgebyrende hvis jeg vælger det samlet "en samlet besparelse på 800-900kr" det lyder jo meget flot osv. Men jeg oplyser ham lige om at i altså ikke har noget oprettelsesgebyr på 300/50mbit internet i jeres kampagne. 
Men jeg takker ja til tilbudet, og jeg får at vide at det vil tage 3-5 hverdage.

06/05-16
Jeg giver det 5 hverdage, og har intet hørt. Så jeg ringer igen. 
Igen.... super sød sælger. Han kommer dog med nogle lidt nye informationer.
1. Mit Yousee mobil abb. kan først overdrages fra 16/06-16?? 
på dette tidspunkt har jeg fået et brev fra Telia om at de modtaget min opsigelse..
2. I har på nuværende tidspunkt ikke afsendt routeren, og den står som "i forsendelse".

Jeg ringer dagligt for at høre status på internet, jeg har læseferie og jeg har intet internet og jeres kundeservice er så søde at snakke med.. så hvad skal jeg ellers bruge tiden på. 
Samtidigt snakker jeg med konkurrenter som Hiper.dk, Fullrate osv. 
De kan sagtens finde min adresse! men de kan max tilbyde mig en 30/3mbit forbindelse! Hvilket slet ikke er nok, da vi er 3 Multimedie Designer studerende der sidder og koder hjemmesider, databaser og hele vores hjem kører med smarthome gadgets, og diverse streaming devices.
Her får jeg at vide hos Hiper: "Vi har en kontrakt med TDC om at vi kan køre på deres netværk. Jeg kan dog se at de har en anden kontrakt for jeres bopæl, som de på nuværende tidspunkt har monopol på, det vil sige kun TDC og Yousee kan levere forbindelse over 30/mbit" 
Jeg værdsatte det ærlige svar, og bad ham kontakte mig hvis noget ændrede sig.

D.15/05-16
Ringer jeg til jer igen.
Surprise.. super rar sælger igen. 
Her får jeg at vide at i ikke har nogen routere på lager, og dette er grunden til at vi ikke har modtaget den endnu. Jeg spørger om det ikke ville være muligt at jeg bare tøffede ned i jeres TDC butik i fisketorvet og fiskede en router op der? 
Han fortæller at deres system er lidt indviklet struktureret, og den nævnte løsning ikke ville være mulig.. Han var dog super cool at fortælle mig at jeg kunne slette min ordre her hos ham på "TV og Bredbånd" og gå ned i Fisketorvet og bestille det på ny hos dem, hvis de havde en router der. Han anbefalde at jeg ringede til deres butik og forhørte mig først, og slettede ordren der. 
^^^ Det der er topklasse service, nu hvor jeres system ikke har udviklet sig siden i blev etableret. 

Jeg ringer til jeres butik, og får fat i Joy som bekræfter at i har routere på lager. Jeg skulle bare tage fat i hende når jeg kom ned i butikken.
I har travlt og jeg får ikke taget fat i Joy, men bliver betjent af Benjamin!
Benjamin møder mine behov, giver mig en router, og tilbyder en TV boks til 30kr om måneden, som jeg bare kan opsige hvis det ikke er sagen.. 
Han giver mig også et TDC datakort med 10GB data som plaster, indtil forbindelsen skulle være aktiv (21/05-16) Benjamin prøvede en masse tricks for at prøve at få en tidligere dato. (Desværre uden held)

Jeg har hørt historien før om at der kan gå op til 2 uger før at forbindelsen er klar til brug, men når jeg har sat routeren til derhjemme har det virket med det samme.. 
Jeg kommer hjem, jeg sætter routeren til og HEY! alle lamperne lyser konstant på routeren ligesom i beskriver i guiden, og jeg kommer ind på Yousee/aktiver og indtaster mit kundenummer osv. "Der skete en fejl, prøv venligst igen senere!" 
Det kan jeg ikke forstå.. lamperne lyser = Internetforbindelse.. 

Jeg ringer til kundeservice igen... 
Og halløjsa! sød konsulent igen, dem har i dæleme mange af.. ærgerligt de arbejder for jer... 
Nå, men jeg får forklaret min problemstilling og hun kan sagtens forstå min frustration og hun giver mig ret i at det lyder mærkeligt.. 
Hun slår mig op på mit navn, tlf. nr og adresse... og finder 3 forskellige kundenumre... stavet på 3 forskellige måder. Hun finder den aktuelle og giver mig samme begrundelse "Det kan først aktiveres fra d.21/05-16" 
Jeg spørger ind til hvad det skyldes. Hun fortæller mig at en teknikker skal ud og tænde for det.
Jeg spørger om det virkelige kan tage over 20 dage fra bestillingsdato, når jeg ærlig talt har udsigten til jeres TDC teknikkers biler. 
Jamen det kunne skyldes mange forskellige faktorer "deres system var lidt mærkeligt, og hun var desværre låst mht. til at foretage ændringer".   Men jeg kunne betale 1000kr, så ville der være en tekniker indenfor 3 dage. STYR JER..

Så let slipper i ikke tænker jeg.. så jeg ringer til jer HVER dag, også på arbejdet. Og jeg snakker igen med 4-19 forskellige og alle sammen søde og venlige. Min ordre bliver slettet og oprettet en del gange.. og resultatet bliver desværre bare en senere dato end første. Nu lyder den på 27.05-16, pisse fedt! Dagen efter vi skal aflevere eksamen! 

Jeg tøffer ned i TDC Lyngby og hiver fat i min gamle kollega Caspar.
Igen.. super sød konsulent i har jer der.. 
Jeg kender Caspar, og jeg ved at han har styr på sit sjit, og hvis nogen kan fikse det, så det ham.
Han taster og taster, men finder ikke en løsningen inden jeg skal møde på arbejde, og han fortæller mig også at jeres system er meget låst. 
Jeg får en status fra ham senere på SMS, og han fortæller at han intet har kunnet gøre, og at datoen stadig lød på 27/05-16. 

I har til og med været så søde at opkræve 1481,45.-  ( for 3 måneder frem )
954,75 for 3 måneders bredbånd og 526,70 for det TV som jeg fik bekræftet fra jeres kollega var blevet afmeldt. 
Jeg valgte og ringe til kundeservice, og informere om regningen.. og fik at vide at man ikke kunne få internet uden TV? - det er jeg ikke blevet oplyst om på noget tidspunkt, hverken på jeres hjemmeside eller af nogle af jeres andre konsulenter. Men sådan havde det altid været fik jeg at vide. 

Under hele processen har jeg prøvet at søge alternativer, da jeg syntes det er ekstrem dårlig kundeservice, og det er flinke konsulenter ikke nok til at rette op på. 
Men ingen konkurrenter har kunnet leve op til de krav vi endnu en gang har haft pga. i har sat jer monopol på vores lejlighedskompleks. 

Mit alternativ er TDC fibernet.. med 46 kanler vi ikke ser, 50/10mbit OG FASTNET! IH HVOR LÆKKERT! FASTNET I 2016, DET BARE SAGEN. Til 549.- om måneden.  Oprettelse og installation 999.- ( der er allerede installeret TDC fiber i vores hjem )
Og TDC Privat bliver snart til Yousee.. Så hvad nytte.. 

I får 2 stjerner,  1 får Caspar fra Lyngby, 1 får resten af kundeservice jeg har talt med. Og 0 for Yousee som helhed.

Jeg tjekker dagligt om der er alternativer, men internet kan jeg desværre ikke leve uden, men jeg ser frem til når muligheden kommer for en anden internetudbyder. 

Kys og kram fra jeres nabo
Marc Vinther - Vestre Teglgade.